Միջոցառման վերջին հատվածում մենթիները մասնակցեցին «Լույս կաֆե» անվամբ ինտերակտիվ մի վարժության, որի նպատակն է ներկաների միջև գաղափարների փոխանցումն ու շրջանառությունը: Մասնակիցները բաժանվեցին խմբերի, այնուհետ նրանց առաջարկվեց մտածել հայաստանյան իրականության մեջ վերջին շրջանում դիտվող դրական երևույթների մասին: Մենթիները պետք է նաև պատասխանեին` ինչ են իրենք պատրաստվում ներդնել` իրավիճակն ավելի բարեփոխելու համար: Մենթիները մի քանի անգամ փոխեցին քննարկման խմբերը, մինչև որ նրանցից շատերն իրար հետ չփոխանակեցին մտքերը: Վերջում տարբեր խմբերի ներկայացուցիչներն ամբողջ սրահին ներկայացրին իրենց ընկերների գաղափարները: